

**Утвърждавам: ………………………………….………..**

 **(доц. д-р Б. Пенчев, Декан на Факултета по славянски филологии)**

**ПРОГРАМА**

**за**

**ПРОДЪЛЖАВАЩА КВАЛИФИКАЦИЯ**

**НА УЧИТЕЛИ ПО БЪЛГАРСКИ ЕЗИК И ЛИТЕРАТУРА**

**ТЕМА: Биографията като инструмент на обучението по литература**

**Предметна област: история на българската литература**

**Организационна форма: семинар**

**Обучител: проф. дфн Милена Кирова, СУ**

|  |
| --- |
| **Анотация** |
| **Актуалност на темата**Документално подкрепеното знание става все по-подходящо и лесно за усвояване от учениците в средното училище заради бързото развитие на информационните технологии в днешния свят. Педагогическата практика подсказва, че младите хора най-лесно помнят и най-емоционално успяват да се вживеят в биографичния свят на писателите, които изучават. Много често литературата за тях се измерва в представите им за житейския път на една конкретна личност. Можем да се опитваме да „пречупим“ тази нагласа (без особен успех), но можем и да се съобразяваме с нея, като се опитваме да я „впрегнем“ в помощ на по-голям комплекс от практики и умения да се усвои литературното знание.**Цел на обучението**Целта на предлагания курс е да предложи на учителите нова стратегия за обединяване на документалните с „чисто“ литературните знания в преподаването на българската литература. Изработеният подход ще преодолее сантименталното вживяване в „житието-битието“ на един творец, като изолира онези моменти, които могат по привлекателен начин да попаднат в синхрон с особеностите на тематиката, проблематиката и поетиката в неговото/нейното творчество. Значително място се отделя и на способността да се свързва литературата с културно-историческите характеристики на времето, в което е била създадена.**Очаквани резултати**Участниците в обучението ще се запознаят с една научно-педагогическа стратегия, изработена в продължение на почти тридесет години, и ще придобият конкретни умения за въвеждане на нов подход към изучаването на „скучната“ история на българската литература в училище. |

**Продължителност: 16 академични часа Брой кредити: 1**

**Съдържание и технология на обучението**

|  |  |  |  |
| --- | --- | --- | --- |
| **Тематични акценти** | **Хорариум**  | **Методи на обучение** | **Средства** |
| Самостоятелна подготовка за предстоящата работа чрез прочит на определени материали върху живота и творчеството на двама автори от програмата на средното училище. | 4 часа неприсъствени  | Прочит и аналитично осмисляне на зададения материал  | Текстове от книги и в Интернет  |
| Анализ на прочетеното и обучение в умението да се открояват подходящи акценти. Изработване на примерен модел | 4 часа присъствени  | Лекция и дискусия  | Устна презентация |
| Самостоятелна подготовка по зададени материали за други двама автори със задача да се структурира урок по създадения модел | 4 часа неприсъствени | Прочит на нов материал и прилагане на изработен модел  | Записки от предходните 4 часа и зададени нови текстове в книги и Интернет  |
| Обсъждане на подготвените уроци, допълване с нови възможности и укрепване на придобитите умения | 4 часа присъствени  | Прочит и дискусия на домашно приготвени планове за урок   | Дискусия и обобщителен коментар   |

***Литература***

**I. Алеко Константинов**

1. **Пенчо Славейков.** Алеко Константинов. В: Съчинения в два тома. Т. 2. БП, С., 1996.

2. **Кръстев**, д-р Кр. Алеко Константинов. Първи портрет. 1897; Алеко Константинов. Втори портрет. 1907. В: Кръстев, Кр. Етюди, критики, рецензии. БП, С., 1978.

3. **Кирова**, Милена. Алеко Константинов. В: Кирова, М. Българска литература от Освобождението до Първата световна война. Колибри, С., 2016, 221-229.

**II. Димчо Дебелянов**

1. **Константинов**, Константин. И живот, и творчество – неразделно сплетени. В: Димчо Дебелянов. Съчинения. Т. 1. Български писател, С., 1987.

2. Димчо Дебелянов. 125 години от рождението на поета. Нови изследвания, архив, спомени. Университетско издателство „Св. Св. Кирил и Методий“, Велико Търново, 2013.

*Програмата е приета* отКонсултативния съвет на Центъра за следдипломна квалификация и образователни инициативи към Факултета по славянски филологии на Софийския университет „Св. Климент Охридски”и *е утвърдена* от Факултетския съвет *с протокол №…… / …………………….*